Viimase punktina on kavas punkt KP22 ja siis see juhtub … sõidame mööda Piibe  maanteed ja ühel hetkel ütleb Ott, et nüüd üle tee ja metsa. Ruth on juba automaatselt üle tee metsa keeramas, kui taipab ka selja taha vaadata, kus autod lähenemas. Lenksu automaatselt teeserva poole keerates ei saa aga isegi Ruth vastu füüsikaseadustele, ning ehkki Ruthi ratas keerab teeserva, siis Ruth ise jätkab liikumist otse. Mina Ruthi taga tunnen lausa füüsiliselt, kui valus on mööda asfalti lohiseda. Ruth on muidugi kiirelt püsti ja kontrollib esimese asjana ratast ja siis alles ennast. Ratas on terve,  mille peale Ruth juba ärgitab meid edasi liikuma.